Xiaomi klar med to nye flagskibstelefoner: Xiaomi 12 og 12 Pro

Xiaomi har løftet sløret for to to nye flagskibstelefoner: Xiaomi 12 og 12 Pro.

Xiaomi 12 Pro er det ypperste nye fra den kinesiske tech-gigant, med en stor 6,73″ OLED skærm, samt Qualcomm Snapdragon 8 Gen 1. Xiaomi 12 fokuserer på et mindre format, med en 6,28″ skærm og en lavere pris.

Xiaomi 12 Pro:

Topmodellen har en 6,73″ 1440p OLED skærm med version 2.0 af LTPO-teknologien, hvilket giver mulighed for variable opdateringshastigheder på 1-120Hz. Telefonen understøtter desuden Dolby Vision og HDR10+ med op til 1.500 nits lysstyrke.

12 Pro har tre kameraer på 50 MP, hvor det primære kamera er en Sony IMX707-sensor med optisk billedestabilisering. Derudover har den et 50 MP telephoto-kamera med 2x zoom, samt en ultra-wide linse.

Batteriet er på 4.600 mAh og opdelt i to celler, der oplades ved 120W via kabel og op til 50W trådløst.

Xiaomi 12 og 12 Pro kommer i tre udgaver: en model med 8/128GB, en med 8/256GB, samt den topudstyrede udgave med 12/256GB.

Xiaomi 12:

Xiaomi 12 er et mere kompakt alternativ til storebroren, med en 6,28″ FHD+ OLED skærm på 120Hz. Chipsettet er det samme som i 12 Pro – Snapdragon 8 Gen 1.

Kameraerne består af en 50MP Sony IMX 766-sensor med optisk billedestabilisering. Dette følges af en 13 MP ultra-wide sensor, samt en 5 MP makro-linse.

På trods af sin mindre størrelse har Xiaomi formået at udstyre telefonen med et 4.500 mAh batteri med 67W hurtigladning, 50W trådløs opladning og 10W omvendt trådløs opladning. Xiaomi 12-seriens telefoner leveres med den helt nye MIUI 13.

Xiaomi 12-serien kommer i fire farver sort, blå og pink, samt en specialudgave i grøn vegansk læder.

Xiaomi 12X:

Xiaomi 12X blev også præsenteret, som den mest prisvenlige telefon i 12-serien. Skærmen er på samme størrelse som 12, men chippen er blevet udskiftet med en mindre kraftig Snapdragon 870. 12X må også undvære trådløs opladning. De tre kameraer på bagsiden er dog de samme.

Prisen ligger på 3.199 yen, eller 3.300 kroner, direkte omregnet.

Pris og tilgængelighed:

Xiaomi 12 Pro starter fra CNY 4.699 for den billigste model med 8GB RAM og 128GB lager. Direkte omregnet ligger prisen på knap 4.900 kroner.

Xiaomi 12 lanceres til en pris på 3.999 CNY, hvilket omregnet svarer til 3800 kroner, for modellen med 8GB RAM og 128GB lager.

Begge telefoner lanceres allerede i Kina den 31. december, mens resten af verden kommer til at vente lidt længere. Internationale priser bliver offentliggjort på et senere tidspunkt.

Læs også: Huawei klar med ny foldbar telefon: P50 Pocket

Xiaomi klar med to nye flagskibstelefoner: Xiaomi 12 og 12 Pro